Zainal Abidin Ahmad (PKR)

Keluarga

Datuk Dr Zainal dilahirkan di Cheras pada 10 Oktober 1939. 
Isteri Datin Siti Zaharah Mohd Zin .Anaknya  1 lelaki dan 3 perempuan yang berbeza jarak kelahiran. Mereka ialah Azri Zin (36) ,Azurah (37), Aznizah (29) dan Azzah (25).

Pendidikan

Dato' Dr Zainal mendapat doktor falsafah Sains Politik dari University of California, Los Angeles, pada 1980. Dr Zainal juga mendapat sarjana dari Stanford Universiti, University of California, Los Angeles dan Universiti Malaya.  Beliau pernah menjadi Dekan Fakulti Pendidikan Universiti Kebangsaan Malaysia sebelum meninggalkan dunia akademik dan menyertai politik sepenuh masa pada 1989. Menteri Pendidikan ketika itu, Datuk Seri Anwar Ibrahim menjemput beliau menyertai politik kerana beliau aktif dalam Persatuan Pelajar Melayu Selangor.

Kerjaya

Beliau menjadi guru di Sekolah Tinggi Kajang (1961-1968). Kemudian menjadi Pengetua di Sekolah Menengah Kebangsaan Kuala Kubu Baru dari 1972-1973. Kemudian menjadi pensyarah Universiti Kebangsaan Malaysia (UKM) pada 1974.

Politik UMNO

Dalam UMNO, Zainal Abidin pernah menjadi Pengerusi, cawangan UMNO Cheras (1987) serta pernah mengetuai UMNO Bahagian Hulu Langat untuk beberapa penggal.
Zainal memenangi tiga penggal berturut-turut kerusi Dewan Undangan Negeri Dusun Tua atas tiket Barisan Nasional (BN), pada pilihan raya umum 1990, 1995 dan 1999.
Selepas menang pilihan raya DUN, Menteri Besar Selangor, Tan Sri Muhammad Haji Muhd Taib melantik Dr Zainal menjadi Pengerusi Jawatankuasa Pertanian dan Pembangunan. Kemudian sebagai Pengerusi Jawatankuasa Pembangunan Penyelidikan dan Pengerusi Jawatankuasa Perjawatan, Pendidikan dan Sumber Manusia.Kemudian beliau dilantik sebagai Timbalan Menteri Besar Selangor pada 1999.

Pertubuhan kebajikan

Zainal aktif dalam pelbagai pertubuhan. Antaranya ialah Pengerusi Persatuan Bulan Sabit Merah Malaysia cawangan Hulu Langat. Beliau juga aktif dalam St. John Ambulans Hulu Langat. Selain itu menjadi pengerusi Persekutuan Pelajar Melayu Selangor, Pengerusi Majlis Pemuda Hulu Langat dan Naib Presiden Persatuan Olahraga Amatur Selangor.

Menyertai PKR

Dr Zainal melompat dari UMNO dan menyertai PKR pada 2005 yang dipimpin oleh Datuk Seri Anwar Ibrahim. Beliau menjawat jawatan sebagai Ahli Majlis Tertinggi parti itu bagi penggal 2007/2010.
Beliau diamanahkan bertanding di Hulu Selangor apabila berlaku krisis meletakkan calon di Hulu Selangor dan Sabak Bernam. Tanpa dijangka beliau menang di kawasan kubu Barisan Nasional / MIC itu pada pilihan raya umum Malaysia 2008 pada 8 Mac 2008. Penyandang kerusi Hulu Langat ialah Datuk G. Palanivel yang juga merupakan Timbalan Presiden MIC ditewaskan dengan majoriti tipis 198 undi.
Walaupun menang di Hulu Selangor, tetapi beliau tetap mengambil berat tentang PKR di Hulu Langat.
Menteri Besar Selangor, Tan Sri Abdul Khalid Ibrahim menyatakan PKR kehilangan seorang pemimpin yang sanggup mengambil risiko bersama-sama PKR dalam keadaan kesihatannya yang tidak mengizinkan.

Meninggal dunia

Beliau meninggal dunia di rumahnya di Batu 9 1/2, Jalan Cheras,Kajang,Selangor jam 9.27 malam akibat barah otak.
Jenazah disembahyangkan di Masjid Batu 10, Cheras. Kemudian dikebumikan di Tanah Perkuburan Islam Kampung Melaka, Batu 9, Cheras sebelum solat Jumaat.

Pilihan raya kecil Hulu Selangor

Pilihan raya kecil Hulu Selangor edisi ke-10 bakal diadakan selepas kematiannya. Peraturan Suruhanjaya Pilihan Raya Malaysia (SPR) menetap pilihan raya kecil tidak perlu diadakan jika tempohnya melebihi tiga tahun daripada tarikh awal Dewan Rakyat bersidang. Dalam kes ini,  SPR menyatakan pilihan raya diadakan pada 25 April 2010 dan penamaan calon pada 17 April 2010.